b'\n_START_ARTICLE_\nCheng Yu\n_START_SECTION_\nIncidents en el poble natal\n_START_PARAGRAPH_\nNascut al comtat Dong\'e (actual Shandong, Yanggu, Xina) de la Prov\xc3\xadncia Yan (tamb\xc3\xa9 dit Yanzhou), els inicis de la vida de Cheng Yu no estan enregistrats, per\xc3\xb2 se li coneixia com un noi valent de la zona durant la d\xc3\xa8cada del 40. Quan la Rebel\xc2\xb7li\xc3\xb3 dels Turbants Grocs va esclatar en la d\xc3\xa8cada de 180, un magistrat de comtat anomenat Wang Du va cremar el menjar emmagatzemat en el dip\xc3\xb2sit, i va instigar als seus subordinats a ocupar la ciutat. El prefecte del comtat va escapar de la ciutat i an\xc3\xa0 a amagar-se, mentre que els residents de la ciutat van portar a les seves fam\xc3\xadlies cap a l\'est, i van acampar al costat d\'una muntanya. Despr\xc3\xa9s de rebre informaci\xc3\xb3 dels seus espies sobre que Wang s\'havia mogut i havia acampat a 1.3-1.6 milles de dist\xc3\xa0ncia de la ciutat, Cheng va informar i dir-li a l\'arribista local, Xue Fang, que Wang no hauria de tenir l\'habilitat per controlar la situaci\xc3\xb3, pel que haurien de recuperar al prefecte i tornar a ocupar la ciutat. Xue va avenir-se amb el pla de Cheng, tot i aix\xc3\xb2 els plebeus es van negar a complir, sobre el que un emprenyat Cheng va dir: "Els est\xc3\xbapids plebeus manquen d\'habilitat per planejar res." Llavors ell va tramar un pla amb Xue, i d\'amagat va enviar diversa cavalleria sostenint banderins cap al cim, on aquesta va cavalcar cap a la poblaci\xc3\xb3 civil. Xue i els seus homes despr\xc3\xa9s van cridar de por en veure als genets, fent que els plebeus els confongueren amb Turbants Grocs. Dirigits per Xue, la massa es va mantenir corrent fins que va tornar a la ciutat, on es van adonar que els rebels no eren tan terribles i va comen\xc3\xa7ar a defensar la ciutat amb el prefecte, que havia estat trobat Cheng._NEWLINE_Veient que els residents havien tornat, Wang Du va llan\xc3\xa7ar un atac, per\xc3\xb2 va ser frustrat per la defensa de Cheng. Despr\xc3\xa9s d\'algun temps, Wang no va poder aguantar i va tenir la intenci\xc3\xb3 de despla\xc3\xa7ar-se a un altre lloc, i en resposta a aix\xc3\xb2 Cheng va dirigir un atac sobtat, quan Wang hi estava plegant els f\xc3\xb2tils, causant-li una derrota molt dur\xc3\xa0 que va permetre la superviv\xc3\xa8ncia de Dong\'e._NEWLINE_En el 192 EC, l\'Inspector de la Prov\xc3\xadncia de Yan, Liu Dai va convidar a Cheng a unir-se al seu govern, per\xc3\xb2 l\'oferta va ser refusada per aquest \xc3\xbaltim. Al principi, Liu tenia molt bona relaci\xc3\xb3 tant amb Yuan Shao com amb Gongsun Zan, sent que Yuan va enviar la seva fam\xc3\xadlia a residir amb Liu mentre que Gongsun va enviar un destacament de cavalleria d\'elit per ajudar a Liu a lluitar contra els Turbants Grocs de l\'\xc3\xa0rea; aix\xc3\xb2 no obstant, Yuan i Gongsun van ser esdevenir enemics aferrissats m\xc3\xa9s tard, i eren molt m\xc3\xa9s poderosos que Liu, que es va veure obligat a triar un b\xc3\xa0ndol. Liu llavors va buscar l\'assessorament de Cheng, qui li va comentar que demanar l\'ajuda de Gongsun era com demanar a alg\xc3\xba de salvar a un nen que s\'ofega des de lluny. Ell va analitzar m\xc3\xa9s profundament que Gongsun, que havia aconseguit recentment una petita vict\xc3\xb2ria militar sobre Yuan, perdria finalment contra aquest \xc3\xbaltim. Per tant, no era saga\xc3\xa7 gaudir d\'un benefici a curt termini sense un acurat pla a llarg termini. Liu va estar d\'acord amb el discurs de Cheng i va tallar els seus lligams amb Gongsun, el qual va ordenar de tornar a la seva cavalleria estacionada en la Prov\xc3\xadncia de Yan. Tal com Cheng havia predit, Gongsun prompte va sofrir una dura derrota enfront de Yuan abans que la seva cavalleria procedent de Yan pogu\xc3\xa9s, si m\xc3\xa9s no, unir-se a la batalla. Liu aleshores va demanar-li a Cheng de convertir-se en el seu oficial, i el va oferir el t\xc3\xadtol de Comandant de la Cavalleria, per\xc3\xb2 Cheng novament va refusar l\'oferiment.'